ทาทาสตีลขาดทุนยับชี้ต้นทุนพุ่ง
บริษัท ทาทา สตีล เผย ผลการดำเนินงานงวด 1 ปี ขาดทุนยับ อ้างมาจากต้นทุนที่เพิ่มขึ้น
4 พ.ค. 2553

บริษัท ทาทา สตีล เผย ผลการดำเนินงานงวด 1 ปี ขาดทุนยับ อ้างมาจากต้นทุนที่เพิ่มขึ้น
บริษัท ทาทา สตีล (ประเทศไทย) หรือ TSTH   ประกาศผลการดำเนินงานงวด 1 ปี สิ้นสุดวันที่ 31 มี.ค. 2553 ขาดทุนสุทธิ 54.40 ล้านบาท   คิดเป็นขาดทุนหุ้นละ 0.01 บาท  พลิกจากช่วงเดียวกันปีก่อน กำไรสุทธิ 80.93 ล้านบาทหรือ  0.01 บาทต่อหุ้น
ทั้งนี้ เฉพาะไตรมาส 4  บริษัทขาดทุนสุทธิ 122.19 ล้านบาท แย่ลงมากเมื่อเปรียบเทียบกับไตรมาส 3 ที่ขาดทุนสุทธิ 2.53 ล้านบาทและในช่วง 9 เดือนแรก ที่มีกำไรสุทธิ 67.79  ล้านบาท 
สาเหตุที่บริษัทประสบปัญหาขาดทุนมากเป็นเพราะในไตรมาส 4 มีต้นทุนขายเพิ่มขึ้นตันละ 500 บาท  เป็น 2,400 บาท ขณะที่ราคาขายเพิ่มขึ้นตันละ 1,400 บาท หรือ 7% เป็นผลให้กำไรขั้นต้นลดลง 6%  และบริษัทมีผลขาดทุนสุทธิสะสมทั้งปี 2552 - 2553 เป็นจำนวนเงิน 54 ล้านบาท พลิกจากที่มีกำไรสุทธิเป็นจำนวน 81 ล้านบาทปีก่อน 
อย่างไรก็ตาม ราคาหุ้นกลับไม่ได้ตกใจกับผลขาดทุน  ขณะนี้ซื้อขายกันที่ 0.81 บาท บวก  0.05บาทหรือ  2.84%